Vita:Keratoconus

message: Ennek a szembetegségnek az egyik fontos jellemzője a hosszú lappangási idő, mely alatt már határozott tünetek jelentkeznek a látásban, de ezeket csak a beteg észleli. A minél korábbi diagnosztizálás elősegítése érdekében kerültek ezen jelek bővebb tárgyalásra a vonatkozó szakaszban. Ha valaki szerint a leírások nem pontosak, ill. a lexikális jelleg kárára vannak, úgy ezt itt jelezze.Retrojedi vita 2011. január 13., 16:41 (CET)
Ez a lap jelentős részben az angol eredeti verzió magyarítása, amely lap tartalmaz még további szakaszokat is. Ha valaki ténylegesen belekezd egy újabb szakasz fordításába (akár a szerkesztői allapján), azt a párhuzamos munka elkerülése érdekében itt jelezze.Retrojedi vita 2011. január 14., 20:11 (CET)

message: A cikket ebből bővítettem: :en:Keratoconus. Szalakóta vita 2013. február 24., 17:18 (CET)
Ezúton is köszönjük Szalakóta-nak azt a nem kis munkát, amivel az általam 35-40%-nál félbehagyott angol nyelvű eredeti fordítását befejezte. Az anyagot a hazai szóhasználat és a gyakorlati tapasztalatok alapján még át lehet nézni és pontosítani, valamint a jelenleg is zajló kutatások eredményeivel összhangban folyamatosan kiegészíteni. Retrojedi vita 2013. november 5., 18:10 (CET)
thread_title:  Bővítés 

message: Vitát egyedül az angol nyelvű eredetiben szereplő 'szemes képek' átvétele és ugyanazon helyen való szerepeltetése kapcsán nyitnék. Ezek a képek (pl. az elsőként látható nyitókép) ugyanis olyan fokú elváltozást mutatnak, mely inkább csak a kórfolyamat legsúlyosabb fázisára jellemző. A szemészeti/optikusi műszerek utóbbi évszázad során végbement fejlődésének köszönhetően manapság az esetek sokkal hamarabb kiszűrésre kerülnek, így csupán a legritkább esetben kerülnek ilyen stádiumba, ahol a betegség már külső szemlélő számára is láthatóvá válik. Emiatt az említett képek nem egyszerűen feleslegesen sokkolják a cikk olvasóját, de félre is vezethetik saját, vagy mások állapota, a betegséggel való érintettsége tekintetében. (Valaki azt gondolhatja, hogy mivel neki -vagy másnak- kívülről nem látható ilyen probléma a szemén, így nem is szenved a betegségben.) A gyakorlatban a betegséget leginkább a páciens által érzékelhető látáshibák, valamint az egymást követő mérések során kimutatható növekvő mértékű asztigmia jellemzi, ennek alapján történhet meg a korai felismerés. Emiatt vélem úgy, hogy az oldal tetején főhelyen egy a páciens által érzékelhető jellegzetes látáshibát mutató képnek kellene inkább szerepelnie, ahogy az a National Keratoconus Foundation oldalán is látható. Retrojedi vita 2013. november 5., 20:17 (CET)
A csere kész. Szalakóta vita 2013. november 5., 20:39 (CET)
Kösz a gyors reakciót (és az egyetértést), így már a betegség fejlődésével összhangban szerepelnek a képek - aki a szóródó betűkről nem vesz tudomást (ami manapság már ritka) - az találkozik a kidülledő corneás állapottal. Az itt csatolt képnek a tüneteknél találtam helyet - azt a szakaszt amúgy is terveztem még illusztrációkkal kiegészíteni. A sokkoló ábrák problémáját majd valamikor lefordítom és felvetem az angol változat vitalapján is. Addig meg legalább mi elöl járunk a jó példával. Retrojedi vita 2013. november 6., 21:27 (CET)
Nem szeretnék akadékoskodni, de az ezen a vitalapon látható kép szabadon használható? Szalakóta vita 2013. november 7., 10:51 (CET)
Ez a közlekedési táblás kép a National Keratoconus Foundation webhelyének nyitólapján található, az 5 váltakozó demókép egyike. A nyitólap alján a szervezet ezt írja magáról: 'The NKCF is an educational program of The Discovery Eye Foundation, a 501(c)3 nonprofit organization.' A Terms Of Use lapon pedig szerepel, hogy 'You may use information made available for downloading from the Site for your personal, non-commercial use only, provided you do not remove any copyright or other proprietary notices.' A feltöltéskor pedig a leírásnál megadtam forrásként az www.nkcf.org-ot, szerzőként a National Keratoconus Foundation-t. Copyright infót pedig nem távolítottam el. Abban biztos vagyok, hogy a felhasználás az oldal céljaival megegyezik, a képeket pedig az NKCF-nek (és hasonló szervezeteknek) azért küldik be (legtöbbször a betegek), hogy minél szélesebb körben ismertté váljanak. Elvileg lehetne írni a mailcímükre és külön 'kikérni' a képet, de szerintem a felhasználás magától értetődő, amivel csak elismerjük a nonprofit szervezet fontosságát. Retrojedi vita 2013. november 7., 14:48 (CET)
Kiemelve: non-commercial use only. Összeférhetetlen a Wikipédia licenszével. Szalakóta vita 2013. november 7., 19:05 (CET)
Remélem ezzel a hungarian változattal rövidre tudjuk zárni az ügyet. Azért is nem tartottam fontosnak a copyright problémáját, mivel kb. fél óra ráfordítással GIMP-el össze lehet dobni egy ilyet. Gondolom Pesti Barnabás nem fog tiltakozni. (Nem is tudtam, hogy a Wikipédia commercial use-nak számít.) Retrojedi vita 2013. november 7., 21:16 (CET)
Köszönöm szépen a képet. Egyébként a Wikipédiából lehet eladható terméket készíteni. A németből már ki is adtak egy ilyen könyvet. Szalakóta vita 2013. november 8., 19:00 (CET)
thread_title:  Illusztrációk